**G r a d s k o v i j e ć e**

KLASA: 400-06/20-02/01

URBROJ: 2117/01-09-21-71

Dubrovnik, 27. prosinca 2021.

Na temelju članka 14. Zakona o proračunu („Narodne novine“, broj 87/08., 136/12 i 15/15) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 7. sjednici, održanoj 27. prosinca 2021., donijelo je

**O D L U K U**

**O IZMJENAMA ODLUKE O IZVRŠAVANJU**

**PRORAČUNA GRADA DUBROVNIKA ZA 2021. GODINU**

Članak 1.

U Odluci o izvršavanju Proračuna Grada Dubrovnika za 2021. godinu („Službeni glasnik Grada Dubrovnika“, broj 15/20 i 20/21), u članku 2., stavak 2. mijenja se i glasi:

„Stvarni rashodi i izdaci Grada Dubrovnika uključujući rashode i izdatke proračunskih korisnika financiranih iz njihovih namjenskih prihoda i primitaka i vlastitih prihoda za 2021. godinu ne smiju biti veći od **513.503.880 kuna**.“

Članak 2.

U članku 17., stavak 1. mijenja se i glasi:

„Visina sredstava proračunske zalihe iznosi **200.000 kuna**.“

Članak 3.

Članak 24. mijenja se i glasi:

„Izdaci za otplatu glavnice primljenih kredita i zajmova, iskazani u Računu zaduživanja/financiranja Proračuna u iznosu od **22.176.000 kuna**, te pripadajuće kamate imaju u izvršavanju Proračuna prednost pred svim ostalim rashodima i izdacima.“

Članak 4.

Iza članka 25. dodaje se članak 25a. koji glasi:

Grad je sukladno Odluci o dodjeli beskamatnog zajma jedinicama lokalne i područne (regionalne) samouprave uslijed pada prihoda („Narodne novine“, broj 136/21), od 10. prosinca 2021. godine, podnio zahtjev Ministarstvu financija na iznos od 31.900.000 kuna, a koji je i planiran u predmetnim Izmjenama i dopunama proračuna za 2021. godinu.

Grad kao korisnik zajma obvezuje se poštivati odredbe točke IV. iste Odluke

Članak 5.

U članku 29., stavak 4. mijenja se i glasi:

„Jamstvena zaliha za izdana jamstva proračuna grada Dubrovnika iznosi **10.000 kuna**.“

Članak 6.

Ove izmjene odluke stupaju na snagu prvog dana od dana objave u "Službenom glasniku Grada Dubrovnika".

Predsjednik Gradskog vijeća:

mr.sc. Marko Potrebica

Dostaviti:

1. „Službeni glasnik Grada Dubrovnika“,

2. Ministarstvo financija

Katančićeva 5, 10 000 Zagreb

3. Upravni odjel za proračun, financije i naplatu, ovdje

4. Upravni odjel za poslove gradonačelnika, ovdje

5. Pismohrana